Document ID: /roh_data/filtered/fineweb-2-filterrobots_roh.jsonl.gz/24611

Jeff Lleshi è creschì si a Corfu en in pitschen vitg, cun la racolta dad ulivas, la pestga e la natira. El vesa bleras parallelas tranter sia patria en Grezia e la nova patria en l'Engiadina.
Là ha el pudì realisar in siemi. Da ses hobi ha el fatg sia professiun. En sia gallaria a Zuoz venda el oz art ch'el ha fatg da laina da grava. Laina da la Grezia e laina da l'Engiadina. Uschia sa sentia el fitg bain en la gallaria. Material dad omaduas patrias.
Vegnì en l'Engiadina è Jeff Lleshi, perquai ch'el è s'inamurà. Ensemen cun sia dunna ha el vivì ils emprims dus onns en Svizra ed en Grezia. Ma insacura saja stà da sa decider.
RR actualitad 07:00